རྗེ་འགྲོ་མགོན་རས་ཆེན་ནི།
བརྒྱུད་པ་འཛིན་པའི་སློབ་མ་མཆོག་ཏུ་གྱུར་པ་ནི་རྗེ་འགྲོ་མགོན་རས་ཆེན་ཏེ། ཁོང་གི་ཡབ་ནི་གཙང་
གི་གཅུང་པ་དྲུག་གོང་པ་ཡིན་ཞིང༌། གདུང་རུས་གྲུ་གུ། མཚན་དཔལ་གྲགས། དེའང་ཡབ་ཀྱི་ནུ་བོ་དབུས་
སུ་ཚོང་དུ་སོང་བ་མ་ལོག་ནས། ཡབ་རང་དབུས་སུ་ནུ་བོ་འཚོལ་དུ་འོངས་པ་དོལ་གྱི་ཚོང་དུས་བར་མ་ན་
ནུ་བོ་དང་འཕྲད། དེར་ཁོང་བྱོན་ཆང་མང་པོ་དྲངས། ནུ་བོ་ཆང་གིས་བཟི་ནས་དེར་མགྲོན་པོ་ཅིག་ལ་རྟ་ཁ་
ཚན་ཅན་སུས་ཀྱང་མི་ཐུབ་པ་ཞིག་འདུག་པ་དེ་བཤོལ་ཀྱང་མ་ཉན་པར་ཞོན་ནས་རྒྱུགས་པས་ལྕང་གསེབ་
ཏུ་ཁྱེར། ལྕང་སྡོང་ལ་མགོ་བརྡབ་ནས་ཤི། དེ་ནས་ཡབ་དེས་གཡེའི་གླང་ཤོ་རེའི་གད་ཁར་འོངས་ནས་ཚོང་
བྱས། གཙང་མོ་བཙུན་ཆུང་མ་དང་འདུས་ནས་ལོ་འགའ་ཞིག་བསྡད། དེ་ནས་ཡར་ལུང་གི་ཉ་མོ་གཞུར་དུ་
འོངས་ ནས་ཁུ་ རྗེ་ སྙིང་ པོ་ ལ་ གནས་པོ་བྱས་ནས་བསྡད། ཕྱིས་ཚོང་ ལེགས་ པོ་ བྱུང་ ནས་ གནས་ གཞི་
་
བརྟིངས། དེར་བུ་ལྔ་བུ་མོ་གཅིག་དང་དྲུག་བྱུང་བའི་ཆེ་ཤོས་འབྱུང་གྲགས། དེ་འོག་འབྱུང་སྐྱབས་དེ་འོག་
གློག་འབྱུང༌། དེ་འོག་འགྲོ་མགོན་རིན་པོ་ཆེ་ཡིན་ཏེ། ཁྱིམ་མིང་འཕྱུང་རྒྱལ་ཆུང་ཤོས་གྲ་བོ། སྲིང་མོ་སྐྱ་
རྒྱལ་ཞེས་བྱ། འགྲོ་མགོན་རིན་པོ་ཆེ་ཉིད་རྗེ་དུས་མཁྱེན་གྱི་དགུང་ལོ་སུམ་ཅུ་རྩ་དགུ་པ་ས་ཕོ་འབྲུག་ལ་སྐུ་
127

འཁྲུངས། བྱིས་པའི་དུས་སུ་རི་ལ་རེའུ་ལུག་འཚོར་སོང་ཙ་ན། ཁོང་གར་བཞུད་དུ་འཇའ་ཟུག་པ་ཀུན་གྱིས་
མཐོང་། ཁོང་གི་ཡབ་ཀྱང་དད་པ་ཅན་ཡིན་པས་ཁོང་གི་ནང་དུ་ཆོས་བྱེད་རྣལ་འབྱོར་ཕོ་མོ་མང་པོ་འབྱོན་
པས་ལན་གཅིག་རྣལ་འབྱོར་པ་ཞིག་གིས་ཡབ་ལ་བུ་ཆུང་ལྟག་འདི་ང་ལ་བསླང་ཟེར། དེ་ཅི་ལགས་བྱས་
པས་བུ་ཚ་འདི་ལ་བུད་མེད་གསེར་གྱི་རྒྱན་ཅན་མང་པོ་འཁོར་ཞིང་འདུག་དེ་མཁའ་འགྲོ་མ་ཡིན་པས།
འདིས་ཆོས་བྱས་ན་རྣལ་འབྱོར་པ་བཟང་པོ་ཞིག་འོང་ཟེར་ཡང་ཁོང་གིས་མ་ཕུལ། དེ་ནས་དགུང་ལོ་དགུ་
བཞེས་པའི་དུས་སུ་འཁོར་བ་ལ་སྐྱོ་བ་སྐྱེས་མི་རྟག་པས་རྒྱུད་བསྐུལ་ནས། ཟངས་རིར་ཆོས་བྲོས་ལ་བྱོན་
ནས་རྣལ་འབྱོར་པ་མཛད། དེར་རྗེ་བཙུན་འབྲོ་སྒོམ་རས་པ་ལས་རྡོ་རྗེ་རྣལ་འབྱོར་མ། རྡོ་རྗེ་གཏུམ་པོ།
བདེ་མཆོག་སྙན་བརྒྱུད། དོ་ཧ་དང་ཐུན་འཇོག་ལ་སོགས་པའི་དབང་དང་གདམས་ངག་མང་དུ་གསན།
བསྒོམ་ པ་ཙམ་གྱིས་བདེ་ གསལ་མི་རྟོག་པའི་ཉམས་ཉིན་མཚན་འདྲེས་པར་བྱུང་། ན་བཟའ་རས་རྐྱང་
མཛད་པས་རས་ཆེན་དུ་གྲགས། དེ་དུས་ཁོང་གྲོགས་མཆེད་གཉིས་ཡོད་པས་གྲོགས་པོ་དེ་ལ་རས་ཆུང་པ་
ཟེར། དེ་ནས་ལོ་ལྔ་ཙམ་སོང་བ་ན་བླ་མའི་ཞལ་ནས་སང་ཕོད་དེ་ཁོ་བོའི་རོ་ཁོ་བོས་རི་ལ་སྐྱེལ་བ་ཡིན་
གསུངས་པ་ལ། ཁོང་ན་སོ་གཞོན་པས་དེའི་དོན་མ་གོ་གསུངས། དེའི་ཕྱི་ལོ་ཞང་སྟོན་ཕྱུག་པོ་ཅིག་གིས་
ཁོང་ལ་ཞབས་དབང་ཞུས་པའི་རྐྱེན་གྱིས་སྐུ་བསྙུན་པར་གདའ། དེ་དུས་བླ་མ་ཞང་སུམ་ཐོགས་པ་མཐའ་
རྩར་བཞུགས་པས་ཁོང་གདན་འདྲེན་དུ་བཏང་བས། ཕག་མོ་གྲུ་པ་དང་མཇལ། ཚོགས་ཆོས་ཉི་མ་འགའ་
ཞིག་གསན། བླ་མ་ཟངས་རི་གདིག་ཕུག་ཏུ་བྱོན་ནས་གཤེགས་པར་ཉེ་བའི་ཚེ། །རས་ཆེན་གྱིས་ཁོང་གི་
མཆན་འོག་ཏུ་དབུ་བཅུག་ནས་གདམས་ངག་ཀྱང་མ་ཚར། ཉམས་མྱོང་ཡང་མ་རྫོགས་པས་སུ་ལ་བརྟེན།
ཇི་ཙུག་བགྱི་ཞུས་ཀྱིན་བཤུམས་པས། བླ་མའི་ཞལ་ནས་ཁྱོད་ལ་བཀའ་བརྒྱུད་ཟིན་པ་ཞིག་འོང་བ་ངས་
ཤེས་ཏེ། བླ་མ་རྗེ་བཙུན་པའི་ལུགས་ཀྱིས་དང་པོ་ནས་གདམས་ངག་ཐམས་ཅད་སྤྲུགས་ནས་མི་མཛད་
པར་ངེས་ཤེས་ཐོབ་ནས་དུས་གཅིག་ཏུ་སྟོན་པ་ཡིན། ད་ཁྱོད་ཀྱིས་རྒྱ་བསྒོམ་ལ་བརྟེན་དང༌། ངའི་གདམས་
ངག་ཐམས་ཅད་ཁོ་ལ་ཡོད། ཁྱོད་རང་གི་སློབ་དཔོན་ཡང་ཡིན་པས་ལེགས་པར་འོང་གསུངས། བླ་མ་སྐུ་
གཤེགས་ནས་ཁོང་ཐུགས་རྒྱལ་ཆེ་བས། རྗེ་བཙུན་རས་ཆུང་བའི་སློབ་མ་འདི་ག་ཙམ་ཡོད་པ་ལ། རྒྱ་སྒོམ་
ང་གི་སློབ་དཔོན་ཡིན་ཡང་བརྒྱུད་པ་མར་ལ་བདའ་བའི་དོན་མེད་དགོངས་ནས་དོལ་དུ་བྱོན། མཚུར་
སྟོན་དུ་དབང་པོ་ལ་གཏུགས་ཕག་མོ་དཔྱལ་ལུགས། རྡོ་རྗེ་གཏུམ་པོའི་ལས་ཁ་ཚར། རས་ཆུང་བའི་བཞི་
128

ཆོས། སེམས་ཕྱོགས་ཀྱི་མན་ངག་སོགས་ མང་ དུ་ གསན། དེ་ནས་ ཡར་ ལུང་ དུ་ བྱོན། རྡོ་ རྒྱུས་ བྲག་ ལ་
བསྒོམས་པས་རྣལ་ལམ་དུ་རྗེ་བཙུན་མ་ཞལ་གཉིས་མ་གཡུང་དྲུང་རིས་དང་བཅས་པའི་ཞལ་གཟིགས།
དེར་ལོ་འགའ་ཙམ་བཞུགས་པས་ནད་པ་སོགས་ལ་ཕན་ཐོགས་པའང་བྱུང་གསུངས། དེ་ནས་གཉལ་དུ་
བྱོན། གཙང་སྟོན་དཀོན་ནེ་ཡབ་སྲས་ལ་བྲམ་ཟེ་ཆེན་པོའི་ཆོས་མཛོད་དྲུག་དང་སྙིང་པོ་སྐོར་དྲུག་དང༌།
ཕྱག་རྒྱ་ཆེན་པོ་བེའུ་བུམ་ལ་སོགས་པ་མང་དུ་གསན། འཇམ་དཔལ་གསང་ལྡན་དང༌། དྲག་པོ་སུམ་སྒྲིལ་
ལ་སོགས་པའི་སྒྲུབ་ཐབས་མང་པོ་དང༌། གནོད་སྦྱིན་རྡོ་རྗེ་བདུད་འདུལ་ལ་སོགས་པའི་བསྟན་སྲུང་ཀྱང་
མང་དུ་གསན། ཞི་བྱེད་སྙན་བརྒྱུད་ལ་སོགས་པ་གདམས་པ་དཔག་ཏུ་མེད་པ་ཐུགས་སུ་ཆུད་པར་མཛད་
ཅིང༌། མ་ཇོ་མོ་རྣམ་རྒྱན་གྱི་གཟིམ་ས་ནས་ཚུར་ལ་ཡེ་ཤེས་ཀྱི་ཌཱ་ཀི་སུ་ཁཱ་མ་ཧཱ་སིདྡྷིའི་ཞལ་གཟིགས། དེ་
ནས་ཟ་ཆུ་འདུས་སུ་ཆོས་རྗེ་སྒམ་པོ་པའི་ཞལ་སློབ་རླུང་དབུ་མར་ཚུད་ཅིང་འོད་གསལ་རྒྱུད་ཆད་མེད་པ་
གྲུབ་ཐོབ་དར་མ་ཤེས་རབ་ཅེས་བྱ་བ་དང་མཇལ། དབང་བྱིན་རླབས་གདམས་པ་དང་བཅས་པ་ཞུས།
དེའི་སོས་ཀ་ཡུར་མ་རན་ཙམ་ན་གཉལ་སྟོད་དུ་བྱོན་ནས་ཉིན་གཅིག་དྲོ་ཅུང་མ་རན་ཙམ་ལ་ཡུར་མ་བ་
འགའི་འཛར་བ་ལ་བསྐྲུ་དགོངས་ནས་གྲོག་ཕུག་ཅིག་ཏུ་སྒོམ་ཞིང་བཞུགས་པའི་ཚེ། བུད་མེད་རྒྱབ་ན་སླེ་
བོ་ཁུར་ མི་ ཞིག་ བྱུང་ ནས་ བྱ་ བོ་ ཞིག་ཐོགས་ནས་འཛར་བ་བསྐྱལ། དེའི་ཕྱི་ན་ ཡར་ཁྱི་ འགའ་ཐལ་བ་
གཟིགས། ཅི་ཡིན་དགོངས་ནས་ཡར་བཞེངས་ནས་གཟིགས་པས། བུད་མེད་དེ་རྗེ་བཙུན་མ་ཁོ་ན་བཞིན་
དུ་སྣང་གསུངས། སླར་ཡར་ལུངས་སུ་བྱོན་པའི་ལམ་ཁར་བླ་མ་རྗེ་སྒོམ་ཞིག་པོའི་ཕྱག་ཕྱིར་འབྲེངས་ནས།
སློབ་དཔོན་བི་མ་ལ་མི་ཏྲའི་རྫོགས་པ་ཆེན་པོའི་སྙིང་ཏིག་སྐོར་མ་ལུས་པ་གསན། ཡར་ཀླུང་དུ་ལོ་འགའ་
བཞུགས་པ་ཐུགས་དམ་སྨར་བ་མ་བྱུང་ནས། ད་རང་ཡུལ་རྣ་བས་མ་ཐོས་པ་ཞིག་ཏུ་འགྲོ་དགོས་དགོངས་
ནས་ ངམ་ཤོད་སྨད་ གང་ བར་ ལྕེ་གྲོང་དུ་བྱོན། གཡེ་ཆུང་སྐོར། གླང་ལུང་དུ་སློབ་དཔོན་ཐོད་པ་བསམ་
འགྲུབ་ལ། ཇོ་མོ་ལབ་སྒྲོན་གྱི་གདམས་ངག་སྐོར་གཅོད་ཡུལ་མ་ལུས་པ་གསན། དེ་ནས་དྭགས་པོ་ལ་
བརྒྱུད་ནས་ཀོང་པོའི་ལ་བར་ལ་བྱོན། བླ་མ་གཙང་པ་མངའ་རིས་པ་དང་མཇལ། ཕྱག་ན་རྡོ་རྗེ་གོས་དམར་
ཅན་ དང་ ། རྟོག་ པ་ ཚོད་ འཛིན་ དང༌ ། རྡོ་ རྗེ་ ལེགས་པའི་ སྒྲུབ་ཐབས་ བྱང་ བུ་ ཉེཪ་ ལྔ་ པ་ ལ་ སོགས་
གདམས་ངག་མང་དུ་གསན་ཅིང༌། སྤུ་པོ་ལ་བྱོན་པས་དགེ་བཤེས་གཉལ་པ་ཇོ་སྲས་དང་མཇལ། ཁོང་གི་
ཡི་གེ་འདོན་ཞིང་ཆོས་ཞུས་པས་ཐུགས་ལ་བཏགས། ཕག་མོ་ཆོས་དྲུག་དང༌། འཇམ་དཔལ་པ་ལ་པ་ཊ་ལ་
129

སོགས་པ་ ་སྒྲུབ་ཐབས་ཡིག་སྣ་མང་པོའང་ཞུས་ཤིང༌། ཁྱད་པར་དུ་མགོན་པོ་ལྕགས་པར་མ་གནང་ནས་
ཞལ་ཡང་གཟིགས། དེ་ཁོང་ལ་ཞུས་པས་ཁྱོད་ལ་ལས་འཕྲོ་ཡོད་པར་འདུག །ད་ཁྱོད་ཀྱི་སྡོང་གྲོགས་བྱེད་
པ་ཡིན་གསུངས། དེའི་དུས་སུ་སྒྲུབ་རོགས་བྱས་པས་ཀྱང་ནུས་པ་ཐོན་ནས་ཕྱིས་ཁོང་གིས་གསུང་པ་ལྟར་
བྱུང༌ ། དེའི་ཚེ་ རྗེ་ བཙུན་ འཚོལ་བ་ལ་ཡུམ་གྱིས་གཅེན་པོ་བཏང་ནས་བྱུང༌ ། ཁོ་ན་རེ་དབུས་ སུ་ འབྱོན་
དགོས། ཁྱེད་མ་བྱུང་ན་མ་རྒན་མོ་ལྕེབ་ཟེར་ན་ང་བཏང་བ་ཡིན་ཞེས་ནན་ཏན་བྱེད་དུ་བྱུང་བ་
་བ་ལ།
ང་མི་
འགྲོ་ཁྱོད་རང་ཡར་ལོག་ལ་སོང་གསུངས་པས། ཡེ་མི་འགྲོ་ན་ངས་ཁྱོད་ཀྱི་མགོ་དེ་བཅད་ལ་ཁྱེར་བ་ཡིན་
ཟེར་བ་ལ། དེ་ཀུན་སྔར་བྱིས་པའི་དུས་ཀྱི་གཏམ་ཡིན། ད་ཁྱོད་ཀྱིས་ང་མི་ཐུབ་འོན་ཀྱང་འོ་སྐོལ་ཟས་ནོར་
མེད་པར། དབུས་སུ་སོང་བས་མི་རྣམས་ཀྱིས་སྤྲང་པོ་ཁ་མ་ལོག་ཅེས་སུས་ཀྱང་མི་བརྩི་བས། ད་ས་སྨད་
ནས་ནོར་འདྲ་བཙལ་ཏེ་ཡར་འགྲོ་ཞེས་གསུང་ཞིང༌། བྲིད་ནས་ཁོང་མཆེད་གཉིས་ཇོ་སྲས་དང་གསུམ་པོ་ཚ་
བ་སྒང་དུ་བྱོན་པས་སྐུ་བསོད་བཟང་པོ་སྐྱེས། དེ་ནས་སྨར་ཁམས་ལ་བྱོན། ཆོས་ཞུ་བ་མང་དུ་བྱུང༌། དབང་
བསྐུར་ཡང་མང་དུ་མཛད། དེ་ནས་པོ་འབོར་སྨད་འབུ་ཡུལ་དུ་བྱོན། འགོང་སྨད་དུ་འགོང་པ་ནང་འཁྲུག་
བྱུང་བའི་དུམ་མཛད། གནམ་ལྕགས་བྱ་བའི་དཔོན་ལ་ཞུས་ནས་སྔགས་པ་བཞི་བཅུ་སྐོར་ཙམ་གྱི་སྔགས་
སྡེ་བཙུགས། སྤྱིར་འགྲོ་མགོན་གྱིས་ཡུལ་དེ་ཕྱོགས་སུ་མགོན་པོའི་སྔགས་སྡེ་བཅོ་བརྒྱད་བཙུགས་ཤེས་
གཏམ་དུ་གྲགས་ཤིང༌། དེ་དག་ནས་བརྒྱུད་པའི་སྔགས་པའི་གཟུགས་བརྙན་ཐར་ཐོར་ད་དུང་ཡང་སྣང་
ངོ༌། །དེའི་ཚེ་ཀཾ་པོ་གནས་ནང་ན་ཆོས་རྗེ་རིན་པོ་ཆེ་དུས་གསུམ་མཁྱེན་པ་བཞུགས་པ་གསན་ཏེ། ཆོས་ཞུ་
རྒྱུ་མེད་ཕྱག་ཅིག་འཚལ་བ་དང༌། ཀཾ་པོ་གནས་ནང་ལ་ལྟད་མོ་ཞིག་ལྟ་བ་ལ་འགྲོ་དགོས་དགོངས་ནས་
འགོང་སྨད་ནས་ཡར་བྱོན་པའི་ཚེ། ནམ་མཁའ་འཇའ་འོད་ཀྱིས་གང༌། དགེ་བསྙེན་རྡོ་རྗེ་དཔལ་བརྩེགས་
རྟ་ ་པ་མང་པོའི་ཚོགས་ཀྱིས་བསུ་བ་བྱས། གནས་ནང་དུ་ཆོས་རྗེ་དང་མཇལ་བར་ཁྱོད་སྔགས་ཆུང་ཤེས་
རབ་ཅན་ཞིག་འདུག ངའི་སློབ་མ་བྱས་ན་འོང་བར་འདུག་པ་ལ་གསུངས། ཁྱེད་ལ་སློབ་མ་ཅི་འདྲ་བ་
བདོག་ཞུས་པས། འབལ་ཚ་སྟག་དེལ་བ་དང་ལྡེ་ཆུང་སངས་རྒྱས་ལ་སོགས་ཡོད་ཁྱེད་རང་ཡང་དེ་རྣམས་
ཀྱི་རྩར་སོང་གསུང་སྟེ་བྱོན་པས། ལྡེ་ཆུང་སངས་རྒྱས་དང་ཕྲད། ཁོ་ན་རེ། ཁྱོད་སྔགས་ཆུང་ཤེས་རབ་ཅན་
ངའི་བླ་མའི་སློབ་མ་བྱས་ན་འོང་བར་འདུག་པ་ལ། ད་ཁྱོད་ངའི་གྲོགས་པོ་འབལ་ཚ་སྟག་དེལ་བའི་རྩར་
སོང་ཟེར་ནས་བྱོན་པས། ཕུག་པ་ཞིག་ན་སྟག་ཆེན་པོ་ཞིག་ཉལ་ཏེ་འདུག་པས་ཤིན་ཏུ་སྐྲག་ནས་བྲོས་ཏེ་
130

བྱོན། རྒྱུ་མཚན་བཤད་པས་ད་རུང་སོང་དང་ཟེར་ནས་ཕྱིན་ཙམ་ན་སྟག་མེད་པར་མཚོ་ཆུང་ཅིག་འདུག དེ་
ལ་བསྐོར་བ་འགའ་བྱས་རྡེའུ་གཅིག་གཉིས་བསྐྱུར་ལོག་སྟེ་བྱོན་ནས། གྲོགས་པོ་ལ་རྒྱུ་མཚན་གསུངས་
པས། ད་རུང་ལན་གཅིག་སོང་དང་ཞེས་ཟེར་ནས་བྱོན་པ་ན། མཚོ་དེ་མེད་པར་སྒོམ་ཆེན་ཅིག་འདུག་སྟེ།
མགོ་དང་པང་ན་སྔར་བསྐྱུར་བའི་རྡེའུ་རྣམས་འདུག་ཅིང༌། དེས་ཀྱང་སྔ་མ་བཞིན་སྔགས་ཆུང་ཤེས་རབ་
ཅན་ངའི་བླ་མའི་སློབ་མ་བྱས་ན་འོང་བ་ཅིག་འདུག་པ་ལ་ཞེས་ཟེར་བ་ལ། སློབ་མ་ལ་ཡོན་ཏན་འདི་ལྟ་བུ་
ཡོད་པ་ལ། བླ་མ་ལ་ནི་ལྟ་སྨོས་ཀྱང་ཅི་དགོས་སྙམ་དུ་དད་པ་རང་དབང་མེད་པ་སྐྱེས། ཆོས་ཞུས་ནས་ལོ་
བདུན་ལ་དབུ་ས་ལ་མི་འབེབས་པའི་དམ་བཅའ་མཛད་དེ་ཐུགས་དམ་གྱི་ཕུ་ཐག་བཅད། སྟག་དེལ་བས་
ཟད་པར་གྱི་བཀོད་པ་བསྟན་ཚུལ་འདི། རྒྱ་རས་དང་མ་ཏི་རཏྣ་གཉིས་ཀྱིས་བསྒྲིགས་པའི་རྣམ་ཐར་དུ་མི་
འབྱུང་ཡང༌། བདུད་རྩི་བུམ་བཟང་དུ་འབྱུང་བ་ལྟར་བཀོད་ཅིང༌། དཔའ་བོའི་ཆོས་འབྱུང་དུ་གནས་ནང་
པའི་ངག་སྒྲོས་བསྐྱར་བར། རས་ཆེན་པས་ནུས་པ་འགྲན་པར་བཞེད་དེ་རྗེ་དུས་མཁྱེན་གྱི་དྲུང་དུ་བྱོན་པས།
ཕུག་པ་ཅིག་ན་སྒོམ་ཆེན་བསྒྲེས་པོ་ཅིག་འདུག་པ་མཐོང་བས་ཟིལ་མ་བཟོད་དེ་ཕྱག་བྱས། ང་ཁྱེད་དང་
ནུས་པ་༩
༩་པ་འགྲན་དགོས་བྱས་པས་ང་རྒས་པས་ཁྱོད་དང་འགྲན་པ་མི་འོང༌། ཁྱོད་ལ་མགྲོན་ཞིག་བྱ་གསུངས་
ནས་ཆུ་ཀ་པཱ་ལ་དོ་ཁོག་མར་བླུག སེ་རུ་རུས་པ་སྐུད་པ་ལ་བཏགས་པ་ཅིག་ཐབ་གོང་ན་བཀལ་འདུག་པས་
ལན་གཉིས་དཀྲུགས་ཏེ་ཁོལ་བ་དང༌། གཉིས་ཀས་ཀ་པཱ་ལ་རེ་གསོལ་བས་སྔོན་མ་མྱོང་བའི་རོ་བཅུད་དཔེ་
མེད་པར་མྱོང་བས་དད་པ་སྐྱེས། ཁྱོད་རང་ནུས་པ་འགྲན་ན་ངའི་སློབ་མ་ལྡེ་ཆུང་སངས་རྒྱས་ཀྱི་སར་སོང་
གསུངས། ཁོང་ གིས་སྔར་ལྟར་འབལ་ཚ་སྟག་དེལ་བ་ལུང་བསྟན་ནས་ལུས་སྤྲུལ་བསྒྱུར་ཟད་པར་གྱི་
བཀོད་པ་མཐོང༌། དེར་ཁོང་དང་གཏུམ་མོའི་དྲོད་འགྲན་པར་བྱས་ནས་དགུན་སྒང་ཆེན་མཚན་མོ་ཕུ་ཆུའི་
ཆབ་རོམ་གྱི་སྟེང་དུ་སྟོད་དུ་སྟག་དེལ་བ་གཅེར་བུར་བཞུགས། རས་ཆེན་པས་རྡོ་རྒྱང་གང་ཙམ་གྱི་སྨད་དུ་
དེ་ལྟར་བཞུགས་པས། སྟག་དེལ་པའི་འདོམས་སྐོར་གསུམ་གྱི་ཆབ་རོམ་ཞུ་ནས་ཆུ་ཚན་ལྟར་གྱུར་ཀྱང་
མཐུར་དུ་འབབས་མ་བཅུག་པར་གྱེན་དུ་བསྐྱིལ་བས་ཁོང་རང་གི་སྐུ་ལུས་ལ་གྱེན་དུ་འཁྱིལ་ཞིང་རླངས་པ་
དང་འདྲེས་པས་སྤྲིན་བརྩེགས་པ་ལྟར་གྱུར་ཏེ་འདུག རས་ཆེན་པ་བཞུགས་པའི་སྐུས་གར་ཁྱབ་ཡིད་ཙམ་
ཞུ་ནས་ཅུང་དྲོ་བར་གྱུར་ཀྱང་ཁོང་གིས་ཆུ་རླུང་གི་ཟེར་བཏང་བས་ཤིན་ཏུ་གྲང་བར་གྱུར་པའི་ཚེ། ཐོ་རངས་
ཀྱི་ཆ་ལ་རྗེ་དུས་མཁྱེན་ནམ་མཁའ་ལ་བྱོན་ནས། སྟག་དེལ་བ་ཁྱོད་ཀྱིས་སྔགས་ཆུང་འདི་འཁྱགས་རིར་མ་
131

བསད་གསུངས་པས། ཁོང་གི་ཏིང་ངེ་འཛིན་ཀློད་པ་ན་ཆུ་ཚན་གྱི་རྒྱུན་གྱིས་ཆབ་རོམ་ཐམས་ཅད་དུས་
གཅིག་ཏུ་ཁྱེར་སྐད།
དེར་དད་པ་ཆེར་སྐྱེས་ནས་བླ་མའི་ཞབས་ལ་གཏུགས་ཞེས་སྒྲོགས་ཤིང་སྣང༌ངོ༌།
ཞེས་འབྱུང༌། དེར་ཆོས་རྗེའི་ཞལ་ནས་ཀྱང་དབུས་པ་རྙེད་པ་འཚོལ་བ་ཞིག་ལ། ཁྱོད་དང་བཀའ་གདམས་
པ་གཉིས་རྙེད་པ་ཆེའོ་གསུངས། བླ་མ་རས་ཆེན་ཁྱོད་ད་ལྟ་སྐྱིད་པ་ཡིན་ནོ། །གཡེང་བ་མེད་པར་ གཅིག་
པུར་ བསྒོམས་ པས་ ཆོག་ སྙམ་ ཙམ་ན། གཡེང་བས་སྡོད་དུ་མི་སྟེར་བ་ད་གཟོད་ཁྱོད་ལ་ གྱོད་ཅིག་འོང་
གསུངས་ཏེ། ཇི་ལྟར་གསུང་པ་བཞིན་ཕྱིས་གདུལ་བྱ་རྒྱ་ཆེན་པོ་དང༌། སྐུ་བསོད་བསམ་གྱིས་མི་ཁྱབ་པ་
གཅིག་པུར་བཞུགས་དབང་མེད་པ་བྱུང་གསུངས། ཕྱིས་དབང་བསྐུར་ཞིག་གི་གྲལ་དུ་ཆོས་རྗེས་ཀྱང་རྡོ་རྗེ་
རྣལ་འབྱོར་མའི་ཞལ་གཟིགས་ཤིང༌། རྗེ་བཙུན་གྱིས་ཀྱང་བླ་མ་འཁོར་ལོ་བདེ་མཆོག་ཡབ་ཡུམ་དུ་ཞལ་
གཟིགས། ཡང་གནས་ནང་དུ་སློབ་དཔོན་བཀའ་གདམས་པའི་ཆགས་ཕྱིར་དཔོན་སློབ་མང་པོ་ཆོས་རྗེ་ལ་
ཕྱག་སྐྱེལ་དུ་བྱོན་པའི་ལམ་ཁར་ཉི་མ་རི་སྐེད་དུ་སླེབ་ཙམ་ན་རྗེ་བཙུན་རྡོ་རྗེ་རྣལ་འབྱོ